Karli & Peter ~ Spoznala sva se na ona-on.com

Peter: »Hrepenenje po vnovičnem partnerskem življenju mi ni dalo miru in na prigovarjanje prijateljev sem se konec decembra prijavil na ona-on.com. Da si ne bi dopisoval kar vse povprek, sem si izdelal jasne cilje in kriterije o morebitni partnerici: starost, oddaljenost, pa tudi to, da že ima vsaj dva otroka, saj sem vdovec s tremi odraščajočimi sinovi.

Ali veš: Karolina in Peter sta tudi izvrstna pisca. Svoj talent sta izkoristila in skupaj napisala knjigo: Kako sva našla popolno ljubezen. PREVERI.

Žal prve dni ni bilo uspeha, saj sem iskal bolj samega sebe in načine, kako bi brez tovrstnih izkušenj navezal stik. Nisem se želel izpostaviti s fotografijo. Nato pa sem ugotovil, da brez fotografije dobrega vtisa ne bo.

V meni se je še vedno porajal dvom, ali je to prava pot za iskanje sreče v ljubezni, dokler nisem naletel na profil nje, ki sem jo tako ganil s silvestrskim voščilom, da se je odločila, da mi odpiše.«

Karli: »Kazalo je, da bom kljub štirim odraščajočim otrokom za novoletne praznike čisto sama, zato sem se bolj za zabavo kot zares odločila preveriti, ali so na ona-on.com dejansko bolj resni kandidati za zvezo kot na drugih tovrstnih portalih. Tako sem vsaj slišala od znancev.

Foto: Tadej Majhenič

Ker pa sem s prijatelji nenačrtovano preživela nepozabno silvestrsko noč, me ona-on.com naenkrat ni več toliko zanimal. Vendar sem med sporočili, ki so me čakala, naletela na tako globoko in nežno novoletno voščilo, da sem preprosto morala odpisati.«

Peter: »Ker sem se zavedal, da pri mojih letih nimam več neomejeno časa za spoznavanje, sem ji že kar prvi dan dopisovanja predlagal, da se čim prej srečava v živo. Zavedal sem se, da za zrelo gospo ne bo dovolj samo klepet ob kavici, zato sem jo kar takoj – še neznano kam – za naslednji večer povabil na večerjo.«

Foto: Tadej Majhenič

Karli: »Ko sem ga zagledala, tako izjemno urejenega, mi je takoj spodnesel tla pod nogami, čeprav sem se odpravila na zmenek brez pričakovanj. A iz trenutka v trenutek sem bolj spoznavala, da če kdo, je on najprimernejši moški, kar mi jih je lahko namenilo življenje.«

Na večerji sva ostala, dokler nama ni osebje prijazno namignilo, da zapirajo … Ob slovesu sva ugotovila, da sva našla najino zvezdo ljubezni, saj sva se razšla s tesnim objemom in poljubom, kar nekako vedoč, da sva se našla dva, ki sva se iskala, ne da bi to vedela.

Od tiste zvezdnate noči sva kot eno – nepogrešljiva v najini ljubezni.

S čim je Peter prepričal Karli?

»Naj se te moj silvestrski poljub rahlo dotakne z mislijo, da se ti v novem letu izpolnijo vse skrite želje. In če bom drobtinica tvojih želja tudi jaz, bo sreča za naju oba.«

Več o najini zgodbi boste lahko prebrali v najini knjigi.

Poišči nekoga zase tudi ti